**Ministru kabineta noteikumu projekta**

**Ministru kabineta noteikumu projekta “Grozījums Ministru kabineta 2010. gada 13.jūlija noteikumos Nr. 623 “Meliorācijas kadastra noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meliorācijas likuma 14. panta trešā daļa un 16. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 16.februārī Saeimā otrajā lasījumā pieņemts likumprojekts “Grozījumi Meliorācijas likumā” (Nr: 743/Lp12).Likumprojektā likuma 17.pants ir izteikts šādā redakcijā: “17. pants. Valsts sabiedrība ar ierobežotu atbildību “Zemkopības ministrijas nekustamie īpašumi” pēc zemes vienības īpašnieka, tiesiskā valdītāja vai pašvaldības pieprasījuma izsniedz pieprasītājam meliorācijas kadastra izziņu par zemes vienības meliorācijas sistēmu vai meliorācijas sistēmas daļu.”Šādi grozījumi Meliorācijas likumā, paredz, ka meliorētas zemes īpašniekiem turpmāk vairs netiks izsniegta īpašuma meliorācijas pase papīra formātā, tā vietā paredzot attiecīgo aktuālo kadastra izziņu izsniegšanu.Lai vienkāršotu sistēmu un samazinātu administratīvo slogu, likumprojektā plānots atteikties no novecojuša papīra dokumenta - zemes īpašuma meliorācijas pases. Tā vietā valsts SIA "Zemkopības ministrijas nekustamie īpašumi" (turpmāk – ZMNĪ) personām pēc to pieprasījuma un vajadzībām izsniegs aktuālu meliorācijas kadastra izziņu par īpašuma, meliorācijas sistēmu, tās daļu vai meliorācijas būvi.Līdz ar to Ministru kabineta 2014.gada 16.septembra noteikumos Nr. 550 “Hidrotehnisko un meliorācijas būvju būvnoteikumi”, Ministru kabineta 2010.gada 13.jūlija noteikumos Nr. 623 “Meliorācijas kadastra noteikumi” un Ministru kabineta 2010. gada 18. maija noteikumos Nr. 461 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām un Profesiju klasifikatora lietošanas un aktualizēšanas kārtību” vārdi “meliorācijas pase” ir jāaizstāj ar vārdiem “meliorācijas kadastra izziņa”.Atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 26.punktam, noteikumu projekti uzskatāmi par saistītiem tiesību aktu projektiem un tiem sagatavota apvienota anotācija. |
| 3. | Projekta izstrādē iesaistītās institūcijas | ZMNĪ |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un****administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekti attiecas uz personām, kuras saņem meliorācijas pases no ZMNĪ, t.i. vidēji 300 personas gadā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazina administratīvo slogu zemes īpašumu īpašniekiem. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

*Anotācijas III un IV, V sadaļa* – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir ievietota Zemkopības ministrijas tīmekļa vietnes www.zm.gov.lv sadaļā “Sabiedriskā apspriešana”. |
| 2. | Sabiedrības līdzdalība projekta izstrādē | Ņemot vērā to, ka, izstrādājot likumprojektu “Grozījumi Meliorācijas likumā”, sabiedriskās organizācijas atbalstīja meliorācijas datu ieguves procesa vienkāršošanu un to, ka noteikumu projekts ir tehniskas dabas, to nav nepieciešams saskaņot ar Lauksaimnieku organizāciju sadarbības padomi un Zemnieku saeimu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ZMNĪ |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem.Jaunas institūcijas veidošana nav paredzēta, un esošo iestāžu funkcijas nemainās. |
| 3. | Cita informācija | Nav |

Zemkopības ministrs J.Dūklavs

Zemkopības ministrijas valsts sekretārs D.Lucaua

Melkins 67027207

Gints.Melkins@zm.gov.lv